ÚRAD VLÁDY SLOVENSKEJ REPUBLIKY
      sekcia vládnej legislatívy

							          Na rokovanie vlády SR
							          Dňa 21. septembra 2005
							          K materiálu č. 16185/2005
							          K bodu č. 1

S T A N O V I S K O

k návrhu zákona o hydromelioráciách 
I.
     Návrh zákona o hydromelioráciách  predkladá na rokovanie vlády Slovenskej republiky minister pôdohospodárstva  Slovenskej republiky Zsolt Simon na základe Plánu legislatívnych úloh vlády Slovenskej republiky na rok 2005.
II.
     Vypracovanie navrhovaného zákona sa stalo aktuálnym v súvislosti s prechodom kompetencií vo vodnom hospodárstve z  Ministerstva pôdohospodárstva na Ministerstvo životného prostredia.   Súčasťou kompetencií boli aj závlahové a odvodňovacie systémy.  Správa závlahových a odvodňovacích systémov podľa kompetenčného zákona je ponechaná v pôsobnosti Ministerstva pôdohospodárstva Slovenskej republiky.
      Návrh zákona upravuje
-podmienky nakladania s hydromelioračným majetkom vo vlastníctve štátu,
-práva a povinnosti vlastníkov a nájomcov pozemkov,
-pôsobnosť orgánov štátnej správy na úseku hydromeliorácií.
III.
    Predmetný návrh zákona bol prerokovaný na zasadnutí Legislatívnej rady vlády Slovenskej republiky dňa 6. septembra 2005.  Legislatívna rada vlády po prerokovaní návrhu zákona odporučila predkladateľovi predložiť nové znenie tohto návrhu na rokovanie vlády , v ktorom budú zapracované jej pripomienky a odporúčania.

IV.                                  
Sekcia vládnej legislatívy Úradu vlády Slovenskej republiky konštatuje, že v návrhu zákona o  hydromelioráciách  sú pripomienky legislatívnej rady vlády( 10 pripomienok) zapracované, s výnimkou jednej pripomienky.  

         Sekcia vládnej legislatívy Úradu vlády Slovenskej republiky odporúča vláde Slovenskej republiky návrh zákona o  hydromelioráciách schváliť , avšak s touto pripomienkou :       
          
          V § 6 ods. 1  písm.  d)   je  potrebné slovo ,,primeranú“  nahradiť  slovom ,,odbornú“.

V Bratislave 16 . septembra  2005
Vypracoval: V.Rajníček

                                                                                        Štefan  G r m a n
                                      generálny riaditeľ
	                                                               sekcie vládnej legislatívy